Doložka finančných, ekonomických, environmentálnych vplyvov
 a vplyvov na zamestnanosť

1. Odhad vplyvov na verejné financie

Zriadenie Výskumného a vzdelávacieho centra pre zdravú krajinu a ekosystémy Univerzity Spojených národov v Slovenskej republike bude mať dopad na verejné financie, a to na zvýšenie nárokov na štátny rozpočet v rozpočtovom období 2008 – 2010: 

Odhad finančných prostriedkov zo štátneho rozpočtu :		
Rok | 2008 | 2009 | 2010

Finančné prostriedky 
zo štátneho rozpočtu

44 564 000  Sk

34 280 000 Sk

34 280 000 Sk

Nároky na štátny rozpočet v ďalšom období budú vychádzať z týchto stanovených finančných relácií a budú postupne zapracované pri príprave štátneho rozpočtu v rámci jednotlivých  rozpočtových rokoch podľa prijatého Memoranda o porozumení k zriadeniu a fungovaniu centra na území Slovenskej republiky.

2.  Odhad vplyvov na obyvateľstvo

Veľmi priaznivý dopad možno očakávať zriadením výskumného a vzdelávacieho centra  na zvyšovanie kvality života a zvyšovanie životnej úrovne obyvateľstva v podobe vzdelávania predovšetkým doktorandov a vedeckých pracovníkov z celého sveta najmä z rozvojových krajín na zabezpečenie ochrany prírody a krajiny ako celku.

3. Odhad vplyvov na životné prostredie

Vzhľadom na zameranie centra na zdravú krajinu a ekosystémy sa predpokladá pozitívny dopad na životné prostredie riešením domácich a medzinárodných projektov v oblasti zdravej krajiny a ekosystémov.

4. Odhad vplyvov na zamestnanosť 

Schválenie predkladaného materiálu bude mať pozitívny vplyv na zamestnanosť. Zriadenie centra napomôže k vytvoreniu nových pracovných miest zahrňujúc výskumných pracovníkov a doktorandov, či post-doktorandov. Počíta sa s vytvorením 20 základných pracovných miest  UNU RTC LEH a ďalších 10 – 20 (predpokladá sa, že ich počet bude postupne narastať) študentov doktorandského štúdia a pracovníkov v pozícii post-doktorand, z čoho polovica sa uvažuje zo Slovenska. Výber zamestnancov centra sa uskutoční v zmysle základných pravidiel Univerzity Spojených národov formou medzinárodného výberového konania, v rámci ktorého budú aj slovenskí výskumníci a pedagogickí pracovníci.

5. Odhad vplyvov na podnikateľské prostredie

UNU RTC LEH vytvorí širokú bázu spolupráce podnikateľského sektora na aktivitách centra a priamej účasti na projektoch v medzinárodnom meradle ako výskumná, vzdelávacia a realizačná báza v rámci relevantných krajín sveta v oblasti zdravia krajiny a ekosystémov.